stanford-oval/wikipedia huggingface dataset:
กาญจนา นาคสกุล

| ศาสตราจารย์กิตติคุณ ดร> กาญจนา นาคสกุล |
| --- | --- |
เกิด: 7 มิถุนายน พ.ศ. 2480 (87 ปี)
อาชีพ: อาจารย์
มีชื่อเสียงจาก: ราชบัณฑิต และ รายการ  'ภาษาไทยวันละคำ'
คู่สมรส: พลเรือเอก ไพบูลย์ นาคสกุล
ศาสตราจารย์กิตติคุณกาญจนา นาคสกุล เป็นนักวิชาการชาวไทย ดำรงตำแหน่งราชบัณฑิต สำนักศิลปกรรม สำนักงานราชบัณฑิตยสภา ประเภทวรรณศิลป์ สาขาภาษาไทย นายกสมาคมครูภาษาไทยเเห่งประเทศไทย เป็นผู้เชี่ยวชาญภาษาและวรรณคดีไทย รวมทั้งภาษาและวรรณคดีเขมรมากที่สุดคนหนึ่งของประเทศ มีผลงานด้านการเขียนเกี่ยวกับภาษาไทยและภาษาเขมรเป็นจำนวนมาก กาญจนาเป็นที่รู้จักกันมากยิ่งขึ้นเมื่อจัดรายการ ภาษาไทยวันละคำ ซึ่งออกอากาศทางสถานีวิทยุโทรทัศน์ไทยทีวีสี ช่อง 3 โดยหยิบยกคำภาษาไทยที่คนไทยใช้กันผิดพลาดมากมาอธิบายเพื่อให้เกิดความเข้าใจและใช้ภาษาไทยให้ถูกต้องยิ่งขึ้น
ในปี พ.ศ. 2555 กาญจนาได้เสนอแนวทางการปรับปรุงคำยืมจากภาษาอังกฤษ 176 คำ แต่ได้ถูกคัดค้าน และทางราชบัณฑิตยสถานได้ ประกาศว่าจะไม่มีการเปลี่ยนแปลงเกิดขึ้นในพจนานุกรมฉบับราชบัณฑิตยสถาน พ.ศ. 2554 เพราะจัดพิมพ์ไปแล้ว ส่วนข้อเสนอของกาญจนายังอยู่ในช่วงพิจารณาภายใน
การศึกษา

อักษรศาสตรบัณฑิต (เกียรตินิยมอันดับ 2) จากคณะอักษรศาสตร์ จุฬาลงกรณ์มหาวิทยาลัย
อักษรศาสตรมหาบัณฑิต (ภาษาไทย) จากคณะอักษรศาสตร์ จุฬาลงกรณ์มหาวิทยาลัย
ศิลปศาสตรมหาบัณฑิต (General Linguistics and Phonetics) และปรัชญาดุษฎีบัณฑิต (Cambodian and Thai Language and Literature) จากวิทยาลัยบูรพศึกษาและอาฟริกาศึกษา มหาวิทยาลัยลอนดอน สหราชอาณาจักร
หลักสูตรป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร
ครอบครัว

ด้านชีวิตครอบครัวสมรสกับ พลเรือเอก ไพบูลย์ นาคสกุล (ถึงแก่อนิจกรรมแล้ว) มีบุตร-ธิดา 3 คน
หน้าที่การงานในอดีต

หัวหน้าภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย ระหว่าง พ.ศ. 2538 - 2540
หน้าที่การงานในปัจจุบัน

ราชบัณฑิต สาขาภาษาไทย ประจำสำนักศิลปกรรม สำนักงานราชบัณฑิตยสภา
นายกสมาคมครูภาษาไทยเเห่งประเทศไทย
ผลงาน

กาญจนา นาคสกุล. ระบบเสียงภาษาไทย. กรุงเทพมหานคร: โรงพิมพ์จุฬาลงกรณ์มหาวิทยาลัย, 2520.
กาญจนา นาคสกุล. อ่านภาษาเขมร. กรุงเทพมหานคร: โรงพิมพ์จุฬาลงกรณ์มหาวิทยาลัย, 2524.
กาญจนา นาคสกุล. ภาษาไทยวันนี้: รวมคำภาษาไทยน่ารู้จากนิตยสารสกุลไทยและโทรทัศน์. กรุงเทพมหานคร: เพื่อนดี, 2544.
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2564 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขามนุษยศาสตร์
พ.ศ. 2527 –  เหรียญจักรพรรดิมาลา (ร.จ.พ.)
พุกาม

| พุกาม ပုဂံ |
| --- | --- |
เมือง
วัดและเจดีย์ในพุกาม
พุกามที่ตั้งเมืองพุกามในประเทศพม่า
พิกัด: 21°10′21″N 94°51′36″E﻿ / ﻿21.17250°N 94.86000°E﻿ / 21.17250; 94.86000
ประเทศ:  พม่า
เขต:  ภาคมัณฑะเลย์
ก่อตั้ง: กลางถึงปลายคริสต์ศตวรรษที่ 9
พื้นที่
 • ทั้งหมด: 104 ตร.กม. (40 ตร.ไมล์)
ประชากร
 • กลุ่มชาติพันธุ์: พม่า
 • ศาสนา: พุทธเถรวาท
เขตเวลา: UTC+6.30 (เวลามาตรฐานพม่า)
| พุกาม * |
| --- | --- |
  แหล่งมรดกโลกโดยยูเนสโก
เจดีย์ในพุกาม
พิกัด: 21°8′56″N 94°53′4″E﻿ / ﻿21.14889°N 94.88444°E﻿ / 21.14889; 94.88444
ประเทศ:  พม่า
ภูมิภาค **: เอเชียและแปซิฟิก
ประเภท: มรดกทางวัฒนธรรม
เกณฑ์พิจารณา: (iii), (iv), (vi)
อ้างอิง: 1588
ประวัติการขึ้นทะเบียน
ขึ้นทะเบียน: 2562 (คณะกรรมการสมัยที่ 43)
พื้นที่: 5,005.49 ha (12,368.8 เอเคอร์)
พื้นที่กันชน: 18,146.83 ha (44,841.8 เอเคอร์)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
พุกาม (พม่า: ပုဂံ) เป็นเมืองโบราณและได้รับการรับรองจากองค์การยูเนสโกให้เป็นแหล่งมรดกโลก ตั้งอยู่ในภาคมัณฑะเลย์ ประเทศพม่า ช่วงคริสต์ศตวรรษที่ 9 ถึง 13 เมืองแห่งนี้เคยเป็นเมืองหลวงของอาณาจักรพุกาม อาณาจักรแห่งแรกของชาวพม่า ในช่วงรุ่งเรืองสูงสุดของอาณาจักรระหว่างคริสต์ศตวรรษที่ 11 ถึง 13 มีวัด เจดีย์ และอาราม กว่า 10,000 แห่ง ถูกสร้างขึ้นบนที่ราบพุกามเพียงแห่งเดียว ซึ่งยังคงมีวัดและเจดีย์กว่า 2,200 แห่งที่ยังคงอยู่รอดมาจนถึงปัจจุบัน
เมื่อวันที่ 24 สิงหาคม พ.ศ. 2559 เกิดแผ่นดินไหวขนาดใหญ่ทางตอนกลางของพม่า สร้างความเสียหายครั้งใหญ่แก่พุกาม วัดเกือบ 400 แห่งได้รับความเสียหาย กรมโบราณคดีแห่งพุกามได้เริ่มต้นการสำรวจและบูรณะ โดยได้รับความช่วยเหลือจากผู้เชี่ยวชาญยูเนสโก นักท่องเที่ยวและผู้เข้าชมไม่สามารถเข้าชมวัดได้ 33 แห่ง
ปัจจุบันพุกามตั้งอยู่ในภาคมัณฑะเลย์ อยู่ห่างจากเมืองมัณฑะเลย์ไปทางทิศตะวันตกเฉียงใต้ประมาณ 90 ไมล์ หรือ 145 กิโลเมตร พุกามแบ่งออกเป็น 3 ส่วน ได้แก่ เขตเมืองเก่า (เขตที่ตั้งอาณาจักรพุกาม) เขตเมืองใหม่ (เขตที่อยู่อาศัยปัจจุบัน) และญองอู้ (เขตพาณิชยกรรมและเศรษฐกิจ) มีสนามบินชื่อสนามบินญองอู้เป็นสนามบินประจำเมือง รายได้หลักของเมืองคือการท่องเที่ยวเชิงศิลปวัฒนธรรมและประวัติศาสตร์ มีนักท่องเที่ยวจากทั่วทุกมุมโลกมาเยือนที่นี่เสมอทุกช่วงปี โดยเฉพาะนักท่องเที่ยวจากแถบเอเชียด้วยกัน
พุกามได้ชื่อว่าเป็น "เมืองแห่งทะเลเจดีย์" หรือ "ดินแดนแห่งเจดีย์" เพราะในช่วงรุ่งเรืองเคยมีเจดีย์มากมายที่ถูกสร้างขึ้นบนที่ราบพุกาม เจดีย์แห่งแรกของพุกามคือ เจดีย์ชเวซี่โกน สร้างโดยพระเจ้าอโนรธามังช่อ ปฐมกษัตริย์แห่งอาณาจักรพุกาม โดยธรรมเนียมการสร้างเจดีย์ เจดีย์องค์ใหญ่สุดจะเป็นเจดีย์ที่กษัตริย์ทรงสร้าง และองค์ที่มีขนาดเล็กถัดมาเป็นการสร้างโดยเหล่าขุนนาง อำมาตย์ ลดหลั่นลงมาตามบรรดาศักดิ์ นอกจากเจดีย์ชเวซี่โกนแล้ว ยังมีเจดีย์สำคัญ ๆ อีกหลายองค์และวัดสำคัญ ๆ อีกเช่น เจดีย์ชเวซานดอ, อานานดาพะย่า, มีนกะลาเซดี, วัดที่โลมี่นโล, วัดดะมะยานจี้, วัดตะบะญุ เป็นต้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พุกาม
คู่มือการท่องเที่ยว Bagan จากวิกิท่องเที่ยว (ในภาษาอังกฤษ)
Bagan Map. DPS Online Maps.
Bagan Travel Guide
All about Bagan (english version)
Free travel images of Bagan เก็บถาวร 2012-03-08 ที่ เวย์แบ็กแมชชีน
The Life of the Buddha in 80 Scenes, Ananda Temple เก็บถาวร 2013-12-19 ที่ เวย์แบ็กแมชชีน Charles Duroiselle, Archaeological Survey of India, Annual Report, Delhi, 1913–14
The Art and Culture of Burma - the Pagan Period เก็บถาวร 2013-12-02 ที่ เวย์แบ็กแมชชีน  Dr. Richard M. Cooler, Northern Illinois University
Asian Historical Architecture: Bagan  Prof. Robert D. Fiala, Concordia University, Nebraska
Buddhist Architecture at Bagan Bob Hudson, University of Sydney, Australia
Photographs of temples and paintings of Bagan Part 1 เก็บถาวร 2013-07-01 ที่ เวย์แบ็กแมชชีน and Part 2 เก็บถาวร 2013-07-01 ที่ เวย์แบ็กแมชชีน
Bagan moving postcards เก็บถาวร 2014-07-14 ที่ เวย์แบ็กแมชชีน
| ด ค กแหล่งมรดกโลกในประเทศพม่า |
| --- | --- |
 กลุ่มเมืองโบราณอาณาจักรปยู  พุกาม 
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
| ด ค ก ภาคมัณฑะเลย์ |
| --- | --- | --- |
เมืองหลวง: มัณฑะเลย์
| จังหวัดเจาะแซ |  อำเภอเจาะแซ  อำเภอมยิต้า  อำเภอสิ่นไกง์  |  |
| จังหวัดญองอู้ |  อำเภอเจาะปะด้อง  อำเภอญองอู้  |  |
| จังหวัดตะด้าอู้ |  อำเภองะซูน  อำเภอตะด้าอู้  |  |
| จังหวัดตะเบะจี้น |  อำเภอตะเบะจี้น  อำเภอโม่โกะ  อำเภอสิ่นกู้  |  |
| จังหวัดปยีนอู้ลวีน |  อำเภอปยีนอู้ลวีน  |  |
| จังหวัดมยี่นชาน |  อำเภอตองตา  อำเภอนะโท่จี้  อำเภอมยี่นชาน  |  |
| จังหวัดมะฮาออง-มเย |  อำเภอช่านเมียะตาซี  อำเภอช่านเอ้ตาซาน  อำเภอปยีจี้ดะกูน  อำเภอมะฮาออง-มเย  |  |
| จังหวัดเมะทีลา |  อำเภอตาซี  อำเภอมะไลง์  อำเภอเมะทีลา  อำเภอวู่น-ดวี่น  |  |
| จังหวัดยะแม่ที่น |  อำเภอปยอ-บแว  อำเภอยะแม่ที่น  |  |
| จังหวัดอมรปุระ |  อำเภออมรปุระ  |  |
| จังหวัดออง-มเยตาซาน |  อำเภอปะเตนจี้  อำเภอมะตะยา  อำเภอออง-มเยตาซาน  |  |
| เมืองสำคัญ |  งะซูน  เจาะแซ  เจาะปะด้อง  ญองอู้  ตองตา  ตะก้อง  ตะด้าอู้  ตะเบะจี้น  ตาซี  นะโท่จี้  ปยอ-บแว  ปยีนอู้ลวีน  พุกาม  มยิแง  มยิต้า  มยี่นชาน  มะตะยา  มะไลง์  มัณฑะเลย์  เมะทีลา  โม่โกะ  ยะแม่ที่น  วู่น-ดวี่น  สิ่นกู้  สิ่นไกง์  อมรปุระ  อังวะ  |  |
รายชื่อท่าอากาศยานในประเทศพม่า

เครื่องบินของสายการบินเมียนมาร์เนชันแนลแอร์ไลน์ สายการบินแห่งชาติของประเทศพม่า
ท่าอากาศยานนานาชาติย่างกุ้ง
ท่าอากาศยานนานาชาติมัณฑะเลย์
รายชื่อท่าอากาศยานในประเทศพม่า
ดูเพิ่ม

การขนส่งในประเทศพม่า
การคมนาคมในประเทศพม่า
| ด ค กรายชื่อท่าอากาศยานในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง
กองร้อยปฏิบัติการการฝึกที่ 2 กองบัญชาการกองอาสารักษาดินแดน

| กองร้อยปฏิบัติการการฝึกที่ 2 กองบัญชาการกองอาสารักษาดินแดน |
| --- | --- |
ค่ายเพชรโยธิน
เครื่องหมายราชการ
ประเทศ:  ไทย
เหล่า:  กองอาสารักษาดินแดน
รูปแบบ: กองร้อยปฏิบัติการการฝึก
ขึ้นกับ: กองบัญชาการกองอาสารักษาดินแดน กองอาสารักษาดินแดน
กองบัญชาการ: ค่ายเพชรโยธิน ตำบลบางเก่า อำเภอชะอำ จังหวัดเพชรบุรี
สมญา: ร้อย ปฝ.2 บก.อส.
คำขวัญ: ชาติ เกียรติ วินัย กล้าหาญ อดทน สามัคคี
วันสถาปนา: 29 เมษายน พ.ศ. 2559; 8 ปีก่อน (2559-04-29)
เครื่องหมายสังกัด
ตราหน้าหมวก: 
| ค่ายเพชรโยธิน  |
| --- | --- |
ส่วนหนึ่งของกองอาสารักษาดินแดน
ตำบลบางเก่า อำเภอชะอำ จังหวัดเพชรบุรี 

พิกัด: 12°53′01″N 100°00′42″E﻿ / ﻿12.883537°N 100.011804°E﻿ / 12.883537; 100.011804﻿ (ค่ายเพชรโยธิน)
ประเภท: ค่ายฝึก
ข้อมูลสถานี
กองทหารรักษาการณ์: กองร้อยปฏิบัติการการฝึกที่ 2 กองบัญชาการกองอาสารักษาดินแดน
กองร้อยปฏิบัติการการฝึกที่ 2 กองบัญชาการกองอาสารักษาดินแดน (อังกฤษ: 2nd Training Operation Company, Volunteer Defense Corps) หรือ กองบัญชาการกองอาสารักษาดินแดน (ส่วนแยกชะอำ) เป็นกองร้อยสำหรับการฝึกของกองบัญชาการกองอาสารักษาดินแดน ตั้งอยู่ที่ ค่ายเพชรโยธิน (อังกฤษ: Phetyothin Camp) ตำบลบางเก่า อำเภอชะอำ จังหวัดเพชรบุรี ซึ่งเป็น 1 ใน 2 ค่ายฝึกหลักของกองบัญชาการกองอาสารักษาดินแดน
ประวัติ > ค่ายเพชรโยธิน

ค่ายเพชรโยธิน ได้รับการก่อตั้งขึ้นสำหรับการฝึกอบรมให้กับกองกำลังประจำถิ่น (หรือกองอาสารักษาดินแดน) กองกำลังประชาชน (หรือชุดรักษาความปลอดภัยหมู่บ้าน) และฝ่ายปกครอง (หรือผู้ช่วยผู้ใหญ่บ้านฝ่ายรักษาความสงบ) รวมถึงให้บริการฝึกกับการรักษาความมั่นคงภายใน
ประวัติ > กองร้อยบังคับการและบริการ กองบัญชาการกองอาสารักษาดินแดน

กองร้อยบังคับการและบริการ กองบัญชาการกองอาสารักษาดินแดน ได้รับการจัดตั้งขึ้นเมื่อวันที่ 25 พฤษภาคม พ.ศ. 2555 มีที่ตั้งอยู่ที่ค่ายเพชรโยธิน ก่อนจะโดนยกเลิกโครงสร้างและถ่ายโอนสังกัดไปเป็นกองร้อยปฏิบัติการฝึกที่ 2
ประวัติ > กองร้อยปฏิบัติการฝึกที่ 2 กองบัญชาการกองอาสารักษาดินแดน

กองร้อยปฏิบัติการฝึกที่ 2 กองบัญชาการกองอาสารักษาดินแดน ได้รับการก่อตั้งขึ้นเมื่อวันที่ 29 เมษายน 2559 โดยโอนกำลังจากกองร้อยบังคับการและบริการ กองบัญชาการกองอาสารักษาดินแดน ประกอบด้วยกำลังจาก 2 ส่วน ได้แก่ ส่วนแรก กำลังประจำค่ายเพชรโยธิน ประกอบด้วย กองบังคับการกองร้อย หมวดป้องกัน และหมวดปฏิบัติการฝึกที่ 1 และส่วนที่สอง กำลัประจำศูนย์ฝึกอบรมมวลชน คือหมวดปฏิบัติการฝึกที่ 2
โครงสร้าง

กองร้อยปฏิบัติการการฝึกที่ 2 กองบัญชาการกองอาสารักษาดินแดน มีโครงสร้าง ดังนี้
กองบังคับกองร้อย
หมวดป้องกัน
หมวดปฏิบัติการฝึก
หมวดปฏิบัติการฝึกที่ 1 – ค่ายเพชรโยธิน
หมวดปฏิบัติการฝึกที่ 2 – ศูนย์ฝึกอบรมมวลชน (ศูนย์ฝึกสมานมิตร)
โครงสร้าง > อัตรากำลัง

กองร้อยปฏิบัติการการฝึกที่ 2 กองบัญชาการกองอาสารักษาดินแดน มีการจัดอัตรากำลัง ดังนี้
ผู้บังคับบัญชาและเจ้าหน้าที่ – จำนวน 10 นาย
สมาชิกกองอาสารักษาดินแดน (สมาชิก อส.) – จำนวน 114 นาย
ภารกิจ

กองร้อยปฏิบัติการการฝึกที่ 2 กองบัญชาการกองอาสารักษาดินแดน มีภารกิจหน้าที่ตามมาตรา 16 ตามพระราชบัญญัติกองอาสารักษาดินแดน พ.ศ. 2497 สนับสนุนการปฏิบัติการฝึกอบรมในการป้องกันและแก้ไขปัญหายาเสพติด การฝึกอบรมตามกองบัญชาการกองอาสารักษาดินแดนมอบหมาย การฝึกให้กับหน่วยงานภาครัฐและเอกชน การรักษาความปลอดภัยคลังอาวุธและยุทโธปกรณ์ของกองบัญชาการกองอาสารักษาดินแดน การรักษาความสงบเรียบร้อย รักษาความมั่นคงภายใน สร้างและพัฒนามวลชนและงานอื่น ๆ ที่ได้รับมอบหมาย
ภารกิจ > หลักสูตร

กองร้อยปฏิบัติการการฝึกที่ 2 กองบัญชาการกองอาสารักษาดินแดน เป็นหน่วยหลักในการฝึกกองกำลังจากกองร้อยต่าง ๆ ของกองบัญชาการกองอาสารักษาดินแดนหน่วยอื่น ๆ ในหลักสูตรต่าง ๆ รวมถึงหลักสูตรสำหรับเจ้าหน้าที่ฝ่ายปกครอง อาทิ
การฝึกอบรมสมาชิกกองอาสารักษาดินแดนที่ได้รับการบรรจุใหม่
การฝึกอบรมเพิ่มศักยภาพเจ้าหน้าที่ฝ่ายปกครอง
การฝึกทบทวนชุดรักษาความปลอดภัยหมู่บ้าน (ชรบ.)
การฝึกทบทวนยุทธวิธีการต่อสู้ป้องกันตัวด้วยกระบองกัทส์บาตอง
การฝึกอบรมเพิ่มศักยภาพอาสาสมัครป้องกันภัยฝ่ายพลเรือน (อปพร.)
การฝึกอบรมเพิ่มประสิทธิภาพให้แก่ฝ่ายปกครองในการรักษาความสงบเรียบร้อยให้แก่ประชาชน
การเพิ่มประสิทธิภาพการรักษาความสงบเรียบร้อยในหมู่บ้านของกำนัน ผู้ใหญ่บ้าน
การพัฒนาศักยภาพสมาชิกกองอาสารักษาดินแดนด้านการปราบปรามยาเสพติด
การฝึกอบรมชุดปฎิบัติการจิตอาสาภัยพิบัติประจำองค์กรปกครองส่วนท้องถิ่น
การฝึกอบรมการยกระดับศักยภาพในภารกิจการรักษาความสงบเรียบร้อย การปราบปรามการค้ามนุษย์และอาชญากรรมรูปแบบใหม่ ชุดปฏิบัติการพิเศษกรมการปกครอง
นอกจากนี้ กองร้อยปฏิบัติการการฝึกที่ 2 กองบัญชาการกองอาสารักษาดินแดน ยังมีภารกิจในการดูแลศูนย์ฟื้นฟูสมรรถภาพผู้ติดยาเสพติด ซึ่งมีหน้าที่ในการบำบัดฟื้นฟูผู้ที่ติดยาเสพติด ระยะเวลาการฟื้นฟูประมาณ 120 วัน
สิ่งอำนวยความสะดวก

กองร้อยปฏิบัติการการฝึกที่ 2 กองบัญชาการกองอาสารักษาดินแดน ประกอบด้วยสิ่งอำนวยความสะดวกสำหรับการฝึกภายใน ดังนี้
สิ่งอำนวยความสะดวก > สถานีฝึก

สถานีดึงข้อ
สถานีสามเหลี่ยมอกไก่
สถานีลอดลวดหนาม
สถานีชิงช้าข้ามคู
สถานีไต่บันได
สถานีไต่เชือกข้ามลำน้ำ
สถานีฝึกโรยตัว
สถานีเลื่อนข้ามลำน้ำ
สนามยิงปืน ค่ายเพชรโยธิน
สิ่งอำนวยความสะดวก > อาคาร

ห้องประชุมอำนวยการ ขนาดความจุ 40 คน
หอประชุม ขนาดความจุ 150 คน
อาคาร 2 เรือนพัก ขนาดความจุ 70 คน
อาคาร 3 เรือนพัก ขนาดความจุ 100 คน
เรือนรับรอง จำนวน 10 ห้อง ขนาดความจุ 40 คน
โรงอาหาร จำนวน 3 โรง ขนาดความจุ 150 คน
คลังอาวุธและยุทโธปกรณ์
รภัทร แก้วมีชัย

| มิ้น รภัทร (Mint Rabhat) |
| --- | --- |

ข้อมูลพื้นฐาน
ชื่อเกิด: รภัทร แก้วมีชัย
รู้จักในชื่อ: มิ้น
เกิด: 20 มกราคม พ.ศ. 2525 (42 ปี)
ที่เกิด: กรุงเทพมหานคร ประเทศไทย
แนวเพลง: ป็อป
อาชีพ: นักร้อง, อาจารย์
ช่วงปี: พ.ศ. 2544 - ปัจจุบัน
ค่ายเพลง: มอนสเตอร์ มิวสิค ในเครือ อาร์เอส เมโลดิก้า ในเครือ อาร์เอส เวิร์คแก๊งค์ ในเครือ จีเอ็มเอ็ม แกรมมี่ อิสระ Website : www.rabhat.com  Facebook : Mint Rabhat  Instagram : mint_rabhat  Youtube : mintofficial 
มิ้น รภัทร แก้วมีชัย (เดิมชื่อ สวรรยา) เป็น นักร้อง, นักแต่งเพลง, อาจารย์สอนร้องเพลง สอนฝึกเสียง และ พิธีกร มีผลงานสร้างชื่อคือเพลง สักวันคงเจอ, นานแล้ว, เลิกกัน และ อิ่มอุ่น เป็นต้น
ประวัติ

เกิดที่จังหวัด กรุงเทพมหานคร จบการศึกษาระดับมัธยมที่ โรงเรียนสามัคคีวิทยาคม จ.เชียงราย แล้วจึงสอบเข้า คณะนิเทศศาสตร์ จุฬาลงกรณ์มหาวิทยาลัย (สาขาวิชาภาพยนตร์และภาพนิ่ง) นอกจากนี้ยังจบการศึกษาระดับ ปริญญาโท จากสองสถาบัน คือ คณะนิเทศศาสตร์ จุฬาลงกรณ์มหาวิทยาลัย สาขาวิชาวาทวิทยา และ Master of Music (Performance) เก็บถาวร 2015-09-08 ที่ เวย์แบ็กแมชชีน ที่ University of Surrey ประเทศอังกฤษ
การทำงาน > ด้านการร้องเพลง

มิ้น รภัทร เริ่มเข้าห้องบันทึกเสียงตั้งแต่ยังศึกษาอยู่ในระดับปริญญาตรี จากการร้องเพลงประกอบ ละครเวที คณะนิเทศศาสตร์ จุฬาลงกรณ์มหาวิทยาลัย แทบทุกปีจนกระทั่งเรียนจบ และได้เข้าสู่การเป็นนักร้องอาชีพจากการชักชวนของรุ่นพี่ที่ชมรมดนตรีสากลของจุฬาฯ หรือ ซียูแบนด์ จากนั้นจึงทำงานด้านนี้เรื่อยมาทั้งเบื้องหน้าและเบื้องหลัง มีผลงานทั้งอัลบั้มเดี่ยว อัลบั้มรวมศิลปิน เพลงในโปรเจกต์พิเศษต่าง ๆ เพลงประกอบละคร เพลงประกอบภาพยนตร์ เพลงประกอบโฆษณา รวมไปถึงร้องไกด์ ร้องคอรัสให้ศิลปินมากมาย เช่น ตอง ภัครมัย, ฟิล์ม รัฐภูมิ, Girly Berry, เฟย์ ฟาง แก้ว, ซี มัฑณาวี ฯลฯ
หลังร่วมงานกับค่ายเพลงต่าง ๆ ทั้งค่ายเพลงอินดี้, RS, GMM Grammy ตั้งแต่ช่วงปี พ.ศ. 2545 จนถึงปี พ.ศ. 2552 เธอก็ห่างหายจากการออกอัลบั้มไปถึง 6 ปี จนกระทั่งปี พ.ศ. 2558 เธอจึงกลับมาพร้อมกับผลงานเพลงใหม่โดยครั้งนี้ไม่ได้สังกัดค่ายเพลงใด ๆ และยังผลิตผลงานเพลงออกมาเรื่อย ๆ จนถึงปัจจุบัน
การทำงาน > ด้านการสอน

สอนร้องเพลงและการใช้เสียงให้กับ ศิลปิน ดารา องค์กร และบุคคลทั่วไป
วิทยากรพิเศษ และ อาจารย์พิเศษให้มหาวิทยาลัยต่าง ๆ เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยกรุงเทพ มหาวิทยาลัยรังสิต มหาวิทยาลัยราชภัฏสวนสุนันทา เป็นต้น
การทำงาน > ด้านอื่น ๆ

ผู้ดำเนินรายการของ Thairath Podcast รายการ Sounds Good
กรรมการภาคสนามรายการ Bao Young Blood ดนตรีสร้างคุณค่าชีวิต Season 4 ออกอากาศทางช่อง Workpoint ร่วมกับคุณ นล สิงหลกะ วงอินคา และ คุณหนึ่ง สไมล์บัฟฟาโล่
สมาชิกชมรมดนตรีสากล สโมสรนิสิตจุฬาลงกรณ์มหาวิทยาลัย (CU Band) ตำแหน่ง นักร้อง
ผู้ดำเนินรายการโทรทัศน์ รายการ “ROOM” ออกอากาศทางสถานีโทรทัศน์สีกองทัพบกช่อง 7 พ.ศ. 2547–2548
หนึ่งใน 101 กรรมการผู้ทรงคุณวุฒิ ผู้ตัดสินการประกวดร้องเพลงรายการ The Winner Is Thailand Season 1-2 ออกอากาศทางช่อง 3 พ.ศ. 2557-2558
ผู้ดำเนินรายการโทรทัศน์ รายการ “Superfast Smart Moving” ช่วง Smart Trip ออกอากาศทาง ช่อง Speed Channel พ.ศ. 2559–2560
เกียรติประวัติ และ รางวัล

รางวัลชนะเลิศ และ รางวัล Popular Vote จากการประกวดร้องเพลงแห่ง จุฬาลงกรณ์มหาวิทยาลัย ครั้งที่ 11 พ.ศ. 2546
เข้าชิงรางวัลศิลปินหญิงเดี่ยวยอดเยี่ยม ในการประกาศรางวัลดนตรี สีสันอวอร์ดส์, คมชัดลึก อวอร์ดส์ และ แฟต อวอร์ดส์ ในปี พ.ศ. 2546 และ พ.ศ. 2550
ผลงานวิทยานิพนธ์ หัวข้อ “Communication Process of Vocal Directors and Singers for Singing Development in Thai Popular Song Recording” ได้รับเลือกตีพิมพ์และเป็นบทความแนะนำจากบรรณาธิการใน “วารสารนิเทศศาสตร์” หรือ “Journal of Communication Arts” ฉบับปี 2552 จัดพิมพ์โดย คณะนิเทศศาสตร์ จุฬาลงกรณ์มหาวิทยาลัย
รายชื่อผลงานเพลง

| พ> ศ. | สังกัด | อัลบั้ม | รายชื่อเพลง |
| --- | --- | --- | --- |
| 2544 | อินดีคาเฟ่ | ดวงดาว หัวใจ ดอกไม้ ชายทะเล | เดียวดายกลางสายลม |
| 2544 | - | ประกอบภาพยนตร์เกาหลี เรื่อง My wife is a gangster | ขอโทษค่ะ |
| 2546 | Cine Records | mintmint : not only pop |  บ้าที่สุด  จบ  สุดทน  เรื่องสั้น  ผลัดกันร้องไห้  คนของสังคม  พรุ่งนี้คงจะดี  หายใจไม่ค่อยสะดวก  คิดตรงกัน (ข้าม)  จบไม่ลง  อยากลอย  บ้าที่สุด (demo)  คือเธอ (hidden track) |
| 2547 | อาร์เอส | mint (มิ้น) |  นานแล้ว  ซื้อเวลาปวดใจ  โลกในฝัน  น้ำตาลบคำผิด  ไม่มีสักวัน  แรงโน้มถ่วงของโลกกับเธอ  ด้านมืดของพระจันทร์  พรุ่งนี้จะรักใคร  ตามใจตัวเอง  รักเธอเท่านั้น |
| 2547 | อาร์เอส | คิดถึงแม่ | อิ่มอุ่น (Cover) |
| 2549 | อาร์เอส | ลูกของพ่อ | ลูกของพ่อ(รวมศิลปินอาร์เอส) |
| 2548 | อาร์เอส | The Messages | เลิกกัน (ร้องคู่กับ หวิว) |
| 2548 | อาร์เอส | Film | เพลง เจ็บไหม (อย่าถาม) ฟิล์ม รัฐภูมิ feat. มิ้น |
| 2549 | อาร์เอส | mint: open air |  วันส่วนตัว  ต่างคนต่างเหงา  อย่าเข้าใจเลย  ใครที่เหงาเหมือนเราสักคน  จำ  สักพัก  ตอนนี้..เมื่อกี้  เขามีเธอ  ยิ่งโอเค  นอน (live) |
| 2551 | GMM Grammy | Herspective |  สักวันคงเจอ (cover)  เก็บอยู่ในหัวใจ (cover) |
| 2551 | สตูดิโอคำม่วน | Radiodrome | เพลง ดารา วง ออกัส feat. มิ้น สวรรยา |
| 2552 | GMM Grammy | single | เธอ..ผู้ไม่แพ้ (cover) ร้องร่วมกับ โรส ศิรินทิพย์ และ บีม จารุวรรณ |
| 2552 | GMM Grammy | Greenlight Project 2 |  ฉันคิดอย่างนั้น  Wish |
| 2552 | GMM Grammy | Value of Love | รักเธอไปทุกวัน (Cover) |
| 2552 | GMM Grammy | เพลงประกอบละคร หน้ากากดอกซ่อนกลิ่น | เธอไม่เคยรู้ |
| 2558 | อิสระ | Single | ประตูวิเศษ |
| 2559 | อิสระ | นาที (minutes) | เพลง แสงที่ปลายอุโมงค์ Varoot feat. มิ้น สวรรยา |
| 2559 | อิสระ | Single | แปลงกาย |
| 2561 | อิสระ | Single | ฮึบ |
แหล่งข้อมูลอื่น

ข่าวผลงานเพลงของมิ้น
ข่าวจากหนังสือพิมพ์แนวหน้าเมื่อปี 2563
ภาพงานแถลงข่าวอัลบั้มชุดแรกกับ RS ปี 2547
การเลือกตั้งนายกองค์การบริหารส่วนจังหวัดขอนแก่น พ.ศ. 2563

การเลือกตั้งนายกองค์การบริหารส่วนจังหวัดขอนแก่น พ.ศ. 2563 เป็นการเลือกตั้งนายกองค์การบริหารส่วนจังหวัดขอนแก่น (นายก อบจ. ขก.) ครั้งที่ 4 เป็นการเลือกตั้งที่เว้นห่างจากการเลือกครั้งก่อนหน้า (พ.ศ. 2555) ถึง 8 ปี อันเป็นผลสืบเนื่องจากคำสั่งของคณะรักษาความสงบแห่งชาติที่กระทำการรัฐประหาร เมื่อ พ.ศ. 2557
การเลือกตั้งครั้งนี้จัดขึ้นในวันที่ 20 ธันวาคม พ.ศ. 2563 เป็นการเลือกตั้งนายก อบจ. ขอนแก่นครั้งแรกที่จัดขึ้นภายใต้รัฐธรรมนูญแห่งราชอาณาจักรไทย พ.ศ. 2560 และภายใต้ พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 อีกทั้งเป็นครั้งแรกและครั้งเดียวที่การเลือกตั้งนายก อบจ. ทั้ง 76 จังหวัดทั่วประเทศ รวมจังหวัดขอนแก่น จัดขึ้นพร้อมกัน ในวันเดียวกัน
มีผู้ลงสมัครรับเลือกตั้งนายก อบจ. ขอนแก่น ทั้งสิ้น 10 คน ซึ่งเป็นจำนวนมากที่สุดของประเทศในการเลือกตั้งนายกองค์การบริหารส่วนจังหวัด พ.ศ. 2563 และมากที่สุดในประวัติศาสตร์การเลือกตั้งนายก อบจ. ขอนแก่น
ผลการเลือกตั้งปรากฏว่า มีผู้มาใช้สิทธิเพิ่มขึ้นมากกว่าการเลือกตั้ง พ.ศ. 2555 ถึง 12% พงษ์ศักดิ์ ตั้งวานิชกพงษ์ ได้รับคะแนนเสียงมากที่สุดเป็นอันดับที่ 1 อีกครั้ง ดำรงตำแหน่งนายก อบจ. ขอนแก่น เป็นสมัยที่ 6
ผู้สมัคร

| หมายเลข | สังกัด | สังกัด | รายนามผู้สมัคร | ตำแหน่ง/อาชีพ |
| --- | --- | --- | --- | --- |
| 1 |  | อิสระ | ภัทรพันธุ หงษ์วัฒนาพิเชษฐ |  |
| 2 |  | กลุ่มรักก้าวหน้า | ณัฎฐณิชา สารบรรณ |  ธุรกิจส่วนตัว |
| 3 |  | อิสระ | กรชฎาพิชญ์ ภูมิเขต |  |
| 4 |  | กลุ่มมหานครขอนแก่น | อัษฎางค์ แสวงการ |  สมาชิกวุฒิสภาจังหวัดขอนแก่น (2549)  ผู้อำนวยการวิทยาลัยเทคโนโลยีขอนแก่นบริหารธุรกิจ |
| 5 |  | อิสระ | ชัยอนันต์ วูดเล่ย์จูเนียร์ |  ครู |
| 6 |  | อิสระ | พงษ์ศักดิ์ ตั้งวานิชกพงษ์ |  นายกองค์การบริหารส่วนจังหวัดขอนแก่น 5 สมัย (2541—2563) |
| 7 |  | อิสระ | ศรุต เบ้าจรรยา |  |
| 8 |  | กลุ่มมิตรภาพฅนขอนแก่น | นิสิต แก้วประเสริฐ |  ธุรกิจส่วนตัว |
| 9 |  | ทีมเพื่ออนาคตขอนแก่นก้าวหน้า | ชาตรี ไกรพีรพรรณ |  รองนายกเทศบาลตำบลเมืองเก่า |
| 10 |  | อิสระ | นพดล สีดาทัน |  ทนายความ |
อ้างอิง:
ผลการเลือกตั้ง

| ผลการเลือกตั้งนายกองค์การบริหารส่วนจังหวัดขอนแก่น พ> ศ. 2563.พรรค | ผลการเลือกตั้งนายกองค์การบริหารส่วนจังหวัดขอนแก่น พ> ศ. 2563.พรรค | ผลการเลือกตั้งนายกองค์การบริหารส่วนจังหวัดขอนแก่น พ> ศ. 2563.ผู้สมัคร | ผลการเลือกตั้งนายกองค์การบริหารส่วนจังหวัดขอนแก่น พ> ศ. 2563.คะแนนเสียง | ผลการเลือกตั้งนายกองค์การบริหารส่วนจังหวัดขอนแก่น พ> ศ. 2563.% | ผลการเลือกตั้งนายกองค์การบริหารส่วนจังหวัดขอนแก่น พ> ศ. 2563.± |
| --- | --- | --- | --- | --- | --- |
|  | อิสระ | พงษ์ศักดิ์ ตั้งวานิชกพงษ์ (6) | 375,803 | 49.25 | –32.38 |
|  | อิสระ | ภัทระพันธุ หงษ์วัฒนาพิเชฐ (1) | 124,938 | 16.37 | – |
|  | กลุ่มรักก้าวหน้า | ณัฏฐณิชา สารบรรณ (2) | 78,507 | 10.29 | – |
|  | กลุ่มมหานครขอนแก่น | อัษฎางค์ แสวงการ (4) | 76,319 | 10.00 | – |
|  | อิสระ | กรชฎาพิชญ์ ภูมิเขต (3) | 40,276 | 5.28 | – |
|  | อิสระ | ชัยอนันต์ วูดเล่ย์จูเนียร์ (5) | 18,762 | 2.46 | – |
|  | อิสระ | นพดล สีดาทัน (10) | 18,556 | 2.43 | – |
|  | ทีมเพื่ออนาคตขอนแก่นก้าวหน้า | ชาตรี ไกรพีรพรรณ (9) | 17,472 | 2.29 | – |
|  | อิสระ | ศรุต เบ้าจรรยา (7) | 8,975 | 1.18 | – |
|  | กลุ่มมิตรภาพฅนขอนแก่น | นิสิต แก้วประเสริฐ (8) | 3,464 | 0.45 | – |
| ผลรวม | ผลรวม | ผลรวม | 763,072 | 100.00 | — |

| บัตรดี | บัตรดี | บัตรดี | 763,072 | 90.04 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 51,392 | 6.06 | – |
| บัตรเสีย | บัตรเสีย | บัตรเสีย | 33,063 | 3.90 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 847,527 | 59.34 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 1,428,037 | 100.00 | — |
| คะแนนเสียง |
| --- | --- | --- | --- | --- |

| พงษ์ศักดิ์ | พงษ์ศักดิ์ |    | 49.25% | 49.25% |
| ภัทระพันธุ | ภัทระพันธุ |    | 16.37% | 16.37% |
| ณัฎฐณิชา | ณัฎฐณิชา |    | 10.29% | 10.29% |
| อื่น ๆ | อื่น ๆ |    | 24.09% | 24.09% |
อ้างอิง: